
A V I Z

asupra  proiectului  de Lege pentru ratificarea Acordului între Guvernul României şi Consiliul Federal Elveţian privind readmisia persoanelor, 
semnat la Zürich la 13 iunie 2008


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare,  Comisia juridică, de disciplină şi imunităţi a fost sesizată, spre dezbatere şi avizare, cu  proiectul de Lege pentru ratificarea Acordului între Guvernul României şi Consiliul Federal Elveţian privind readmisia persoanelor, semnat la Zürich la 13 iunie 2008, transmis cu adresa nr. PL-x 474 din 8 septembrie 2008, înregistrată sub nr.31/792 din 9 septembrie 2008. 
Potrivit dispoziţiilor art.75 din Constituţia României, republicată, şi ale art.92 alin. (8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră  sesizată. 

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din 17 septembrie 2008.



Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr. 870 din               23 iulie 2008. 

În urma dezbaterilor, cu unanimitate de  voturi, s-a hotărât avizarea favorabilă a proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

